Rozsudok Okresného súdu Prievidza sp. zn. 19P/41/2026 z 14. 5. 2026
Rozsudok Okresného súdu Prievidza z 14. mája 2026, sp. zn. 19P/41/2026, ECLI:SK:OSPD:2026:3826201808.3
Súd: Okresný súd Prievidza
Spisová značka: 19P/41/2026
ECLI: ECLI:SK:OSPD:2026:3826201808.3
Dátum vydania: 14. 5. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 19P/41/2026 3826201808 14. 05. 2026 JUDr. Ivana Macková ECLI:SK:OSPD:2026:3826201808.3
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Ivanou Mackovou, v právnej veci manželky - navrhovateľky: A. B., nar. XX.X.XXXX, trvale bytom B. XXX, proti manželovi: C. B., nar. XX.XX.XXXX, trvale bytom B. XXX, o rozvod manželstva a úpravu výkonu rodičovských práv a povinností k maloletým deťom: C. B., nar. X.X.XXXX a D. B., nar. X.X.XXXX, v konaní zastúpené Úradom práce, sociálnych vecí a rodiny Prievidza, takto rozhodol: I. Manželstvo A. B., E. F., narodenej XX.X.XXXX a C. B., narodeného XX.XX.XXXX, uzavreté dňa 15.10.2011 v Nitrianskych Sučanoch, zapísané v knihe manželstiev Matričného úradu G. H. vo zväzku 3, ročník 2011, na strane 61, pod poradovým číslom 9 r o z v á d z a. II. Súd schvaľuje dohodu o úprave výkonu práv a povinností rodičov k maloletým deťom na čas po rozvode v tomto znení: 1. Maloleté deti C. B., nar. X.X.XXXX a D. B., nar. X.X.XXXX sa zverujú na čas po rozvode manželstva do striedavej osobnej starostlivosti oboch rodičov s tým, že matka maloletých detí a otec maloletých detí sa zaväzujú zabezpečovať osobnú starostlivosť o maloleté deti striedavo v týždňových intervaloch a to tak, že matka maloletých detí bude zabezpečovať osobnú starostlivosť o maloleté deti od nedele v párnom kalendárnom týždni od 17:00 hod. do nedele v nepárnom kalendárnom týždni do 17:00 hod. a následne otec maloletých detí bude zabezpečovať osobnú starostlivosť o maloleté deti od nedele v nepárnom kalendárnom týždni od 17:00 hod. do nedele v párnom kalendárnom týždni do 17:00 hod. Rodičia sa zaväzujú odovzdávať si maloleté deti v stanovenom čase v mieste bydliska toho rodiča, ktorého výkon osobnej starostlivosti o maloleté deti v daný moment začína. 2. Zastupovať v bežných veciach a spravovať majetok maloletých detí budú obaja rodičia, každý samostatne. 3. Súd výživné neurčuje. III. Žiaden z účastníkov n e m á nárok na náhradu trov konania. odôvodnenie: Podľa § 221 písm. a) Civilného sporového poriadku písomné vyhotovenie rozsudku neobsahuje odôvodnenie, keďže všetci účastníci sa po vyhlásení rozsudku na pojednávaní vzdali odvolania. Poučenie:
Proti tomuto rozsudku nemožno podať odvolanie, pretože účastníci sa odvolania po vyhlásení rozsudku vzdali, čo potvrdili svojimi podpismi v zápisnici o pojednávaní. Podľa § 27 ods. l Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku, alebo návrh na nariadenie výkonu rozhodnutia podľa § 370 a nasl. Civilného mimosporového poriadku.

